《嘲苗振》
宋代·王逵

伯起雄豪世莫偕，官高禄重富于财。
田從汶上天出生，堂自明州地架来。
十双画船风破浪，两行红粉夜传杯。
自怜憔悴东邻叟，草舍茅檐真可咍。

作者简介：（991—1072）开德府濮阳人，字仲达。真宗天禧三年进士。为广济军司理参军，历工、刑、兵三部郎中，知数十州事。为人志意广博，好智谋奇计，欲以功名自显，不肯碌碌无为，故所至威令大行，远近皆震。尤笃于好善，民遇饥荒赖其济而活者甚众。